Komisijos sprendimas
2000 m. rugsėjo 8 d.
nustatantis gyvūnų bei žmonių sveikatos reikalavimus ir veterinarinį sertifikavimą importuojant maltą mėsą bei mėsos gaminius iš trečiųjų šalių ir panaikinantis Sprendimą 97/29/EB
(pranešta dokumentu Nr. C(2000) 2533)
(tekstas svarbus EEE)
(2000/572/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. gruodžio 14 d. Tarybos direktyvą 94/65/EB, nustatančią maltos mėsos bei mėsos gaminių gamybos ir pateikimo į rinką reikalavimus [1], ypač į jos 13 straipsnį,
kadangi:
(1) Veterinarijos sertifikato pavyzdyje turi būti nustatyti konkretūs reikalavimai, susiję su Direktyvos 94/65/EEB reikalavimais maltos mėsos ir mėsos gaminių importui į Bendriją, įskaitant žmonių bei gyvūnų sveikatos reikalavimus. Šie reikalavimai neturi būti švelnesni už nustatytus minėtos direktyvos 3 ir 5 straipsniuose.
(2) Komisijos sprendimas 97/29/EB [2] nustato sveikatos reikalavimus ir tinkamumo žmonių maistui sertifikavimą importuojant maltą mėsą bei mėsos gaminius iš trečiųjų šalių.
(3) Gyvūnų sveikatos reikalavimai dar nenustatyti.
(4) Turi būti nustatytas naujas veterinarijos sertifikato pavyzdys, nustatantis ir gyvūnų, ir žmonių sveikatos reikalavimus, taikytinus importuojant maltą mėsą ir mėsos gaminius.
(5) Sprendimas 97/29/EB turi būti panaikintas.
(6) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šis sprendimas nustato gyvūnų bei žmonių sveikatos reikalavimus ir veterinarinį sertifikavimą importuojant maltą mėsą bei mėsos gaminius.
2 straipsnis
Importuojama malta mėsa turi atitikti šiuos reikalavimus:
1) ji pagaminta laikantis Direktyvos 94/65/EB 3 ir 7 straipsniuose nustatytų reikalavimų;
2) ji yra iš įmonės arba įmonių, suteikiančių Direktyvos 94/65/EB I priede numatytas garantijas;
3) ji stipriai sušaldyta gamybos įmonėje arba kilmės įmonėse.
3 straipsnis
Importuojami mėsos gaminiai turi atitikti šiuos reikalavimus:
1) jie pagaminti laikantis Direktyvos 94/65/EB 5 ir 7 straipsniuose nustatytų reikalavimų;
2) jie yra iš įmonės arba įmonių, suteikiančių Direktyvos 94/65/EB I priede numatytas garantijas;
3) jie stipriai sušaldyti gamybos įmonėje arba kilmės įmonėse.
4 straipsnis
1. Prie kiekvienos maltos mėsos siuntos pridedamas numeriu pažymėtas veterinarijos sertifikato originalas, užpildytas, pasirašytas, su data, surašytas viename lape ir atitinkantis I priede nustatytą pavyzdį.
2. Prie kiekvienos mėsos gaminių siuntos pridedamas numeriu pažymėtas veterinarijos sertifikato originalas, užpildytas, pasirašytas, su data, surašytas viename lape ir atitinkantis II priede nustatytą pavyzdį.
3. Sertifikatai surašomi bent viena į Bendriją įvežimo valstybės narės oficialia kalba.
5 straipsnis
Šis sprendimas taikomas nuo 2000 m. spalio 1 d.
6 straipsnis
1. Sprendimas 97/29/EB panaikinamas 5 straipsnyje nurodytą dieną.
2. Maltą mėsą ir mėsos gaminius, pagamintus ir sertifikuotus laikantis Sprendimo 97/29/EB reikalavimų, valstybės narės leidžia importuoti 35 dienas nuo 1 dalyje nurodytos datos.
7 straipsnis
Šis sprendimas skirtas valstybėms narėms.
Priimta Briuselyje, 2000 m. rugsėjo 8 d.